**Pokúste sa na základe poznatkov o detskej reči a vývine myslenia vyriešiť nasledujúce úlohy.**

**Čo by sme mali vedieť**

1. **V čom môže byť problém? Dieťa nechce v MŠ rozprávať, resp. nechce rozprávať s niektorými (cudzími, dospelými) osobami, no mimo MŠ (v domácom prostredí) dieťa nemá problém s komunikáciou.**
2. **Uveďte faktory, ktoré by mohli byť príčinou toho, že isté dvojročné dieťa je už veľmi dobrým komunikantom (tvorí vety, súvetia), ale iné dvojročné ešte len začína rozprávať.**
3. **Ako by mala nasledujúcu situáciu hodnotiť učiteľka v MŠ? Štvorročné dieťa nevie vysloviť ostré sykavky (s, c, z, dz), a preto ho rodičia učia básničky, v ktorých sa tieto hlásky vyskytujú. Je tento postup správny?**
4. **Čím je to spôsobené? Dieťa výrazne a plynulejšie rozpráva v porovnaní s inými deťmi v jeho veku a má záujem o písanie a čítanie už v predškolskom veku.**
5. **Prečo trojročné dieťa neustále používa nesprávne tvary slovies a podstatných mien typu *Ja stojam tu. Česam sa. Idem ku pesovi* ? Ako by mala učiteľka v MŠ riešiť takúto situáciu?**
6. **Možno povedať, že šesťročné dieťa neovláda gramatiku, keď používa nesprávne tvary typu *päť eurá, dva jablká, sedem jamky, od chlapcoch ...* ? Prečo?**
7. **Prečo dieťa v piatich rokoch tvorí množstvo okazionalizmov? Je ho potrebné opravovať?**
8. **Ako učiteľka v MŠ dokáže zistiť, či dieťa vo veku 2 – 3 rokoch má rozvinutú slovnú zásobu na požadovanej úrovni?**
9. **V súčasnosti sa často v materských školách robia projekty súvisiace s vesmírom. Je vhodné deti učiť o vesmíre a planétach v predškolskom veku? Pokúste sa to vysvetliť na základe vývinu myslenia a reči dieťaťa. Pomôžte si teóriou L. S. Vygotského.**
10. **Prečo 3 – 4ročné dieťa vie a iné nedokáže prerozprávať dej rozprávky? Ako môže učiteľka v MŠ rozvíjať naratívne schopnosti dieťaťa?**